Den vurdering, der foreligger, er ikke godkendt i Det internationale Havforskningsråd. Det oplyser P4 Nordjylland. Og når godkendelsen mangler, så kan EU beskære fiskernes kvote med 25 procent om året - i princippet allerede i år. I modsætning til Skagerrak, så ligger der en godkendt bestands-vurdering for rødspætterne i Nordsøen. Men ifølge Hirtshals-fiskerne så er rødspætterne i Nordsøen og Skagerrak nøjagtig ens - rent genetisk. Dermed bør fiskene i de to farvande være omfattet af den samme, godkendte bestands-vurdering, mener Hirtshals-fiskerne ifølge P4 Nordjylland. I forventning om at få bevis for deres påstand, har fiskerne bedt hav-biologer fra DTU Aqua om at lave DNA-analyser på rødspætterne i de to farvande.

Opsummering:
Hirtshals-fiskerne mangler en godkendt vurdering af bestanden af rødspætter i Skagerrak. Og derfor risikerer kvoten at blive beskåret ganske voldsomt.